Source: http://docplayer.fi/891929-Sotilaslaaketieteen-aikakauslehti-2-2014.html
Timestamp: 2017-12-13 09:34:29+00:00
Document Index: 143422

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

SOTILASLÄÄKETIETEEN AIKAKAUSLEHTI 2/ PDF
SOTILASLÄÄKETIETEEN AIKAKAUSLEHTI 2/2014
Download "SOTILASLÄÄKETIETEEN AIKAKAUSLEHTI 2/2014"
1 SOTILASLÄÄKETIETEEN AIKAKAUSLEHTI 2/2014
2 TOIMITUS SOTILASLÄÄKETIETEEN AIKAKAUSLEHTI ANNALES MEDICINAE MILITARIS FENNIAE Vuodesta 1926, vuosikerta (vol.) LXXXIX Vastaava päätoimittaja: tiedottaja Maria Veijalainen, Sotilaslääketieteen keskus maria.veijalainen(at)mil.fi Lääketieteellinen päätoimittaja: ELL Ava Sovijärvi ava.sovijarvi(at)mil.fi Lääketieteellinen toimituskunta: professori Simo Nikkari, lääkintäeversti Hannu Isotalo, lääkintäkenraalimajuri Timo Sahi, lääkintäeversti Matti Ponteva, lääkintäeversti Ari Peitso JULKAISIJA YHTEISTYÖKUMPPANI Sotilaslääketieteen keskus Suomen Lääkintäupseeriliitto PL 2 c/o Ava Sovijärvi Lahti Sotilaslääketieteen keskus p (vaihde) Tutkimus- ja kehittämisosasto PL 50, Helsinki p TAITTO JA PAINO Suomen Yliopistopaino Oy - Juvenes Print KANSIEN KUVAT Puolustusvoimat, Ava Sovijärvi, Jarno Riipinen Osa Sotilaslääketieteen Aikakauslehden numeroista ilmestyy ainoastaan pdf-muodossa. Nämä lehdet ovat luettavissa Sotilaslääketieteen keskuksen internet-sivuilla. Mikäli haluatte saada pdf-lehden osoitelinkin sähköpostiinne lehden ilmestyttyä, ilmoitattehan sähköpostiosoitteenne osoitteeseen: maria.veijalainen(at)mil.fi Lehdessä julkaistut artikkelit edustavat kirjoittajien näkemyksiä, eikä niiden kaikissa suhteissa tarvitse vastata Puolustusvoimien tai Sotilaslääketieteen keskuksen virallista kantaa. Copyright Sotilaslääketieteen keskus ja Suomen Lääkintäupseeriliitto ry ISSN , (pdf)
3 SISÄLLYSLUETTELO Pääkirjoitus: Puolustusvoimauudistus etenee Sotilaslääketieteen keskuksessa...2 Juha Tikka Noroviruksen yleisyys pinnoilla ja leviämisreitit puolustusvoimissa...4 Satu Oristo, Maria Rönnqvist, Ava Sovijärvi, Mika Aho, Tuula Hannila-Handelberg, Simo Nikkari, Ari Hörman, Leena Maunula, Paula M. Kinnunen Suojelulääkintää Välimerellä...9 Johanna Törmä, Mikko Illi Sotilaslääketieteen historiasta: vuosien influenssapandemia varuskunnissa...13 Ilkka Mäkitie Potilasturvallisuuden kehittäminen Sotilaslääketieteen keskuksessa...17 Eija Silvennoinen, Kalevi Karjalainen Hajasijoittuneen ja moniammatillisen asiantuntijaorganisaation johtamishaasteet...21 Hanna Aaltola Lääkintäkoulutus Lahdessa lakkaa...23 Maria Veijalainen Kimmo Koskenvuo puolustusvoimien pitkäaikaisin ylilääkäri...26 Timo Sahi Viikkoliikunta lisää jaksamista ja yhteishenkeä...29 Maria Veijalainen Itä-Suomen Sotilaslääketieteellisen yhdistyksen toimintakertomus Lounais-Suomen Lääkintäupseeriyhdistyksen toimintakertomus vuotta sitten: Sotilaslääketieteellinen aikakauslehti v
4 PÄÄKIRJOITUS PUOLUSTUSVOIMAUUDISTUS ETENEE SOTILASLÄÄKETIETEEN KESKUKSESSA laadukkaat terveydenhuoltopalvelut pysyvät Puolustusvoimauudistus etenee Sotilaslääketieteen keskuksessa (SOTLK) tätä tarkoitusta varten laadittujen suunnitelmien mukaisesti. Vuoden 2015 alusta SOTLK:n asema muuttuu Pääesikunnan alaisesta laitoksesta samaan aikaan toimintansa käynnistävän Puolustusvoimien logistiikkalaitoksen (PVLOGL) alayksiköksi. PVLOGL:n runko-osa on aloittanut toimintansa ja harjaantuu vähitellen ensi vuoden alussa muodostettavan PVLOGL:n toimintojen ohjaajaksi ja PVLOGL:n johtajan johtamistoiminnan tukijaksi. Siirtyminen uuden johtoportaan alaisuuteen on näkynyt SOTLK:n hallinnollisessa toiminnassa jo kuluvan vuoden aikana. Everstiluutnantti, KTM Juha Tikka on palvellut Sotilaslääketieteen keskuksen esikuntapäällikön tehtävässä lähtien. Tikka siirtyi SOTLK:een puolustusministeriön resurssipoliittisen osaston vanhemman osastoesiupseerin tehtävästä. Puolustusvoimauudistuksen yhteydessä puolustusvoimien tehtäväkokonaisuuksia järjestellään uudelleen siten, että maa-, meri- ja ilmavoimat keskittyvät puolustusvoimien tehtävien toteuttamisen kannalta vain ydintoimintoihin ja -osaamiseen. Ydintoimintaa puolestaan on mahdollista harjoittaa vain mikäli sitä tukevat toiminnot on järjestetty tuottavasti, tehokkaasti ja vaikuttavasti toimivaksi logistiseksi kokonaisuudeksi. Puolustusvoimauudistuksessa tukitoiminnot keskitetään yhteisen johtoportaan, Puolustusvoimien logistiikkalaitoksen esikunnan (PVLOGLE), alaisuuteen. Kaikkien tukitoimintojen keskittäminen yhteisen johtoportaan alaisuuteen luo nykyistä paremmat edellytykset tukitoiminnoille mahdollistaa osaltaan puolustushaarojen erilliset ja yhteiset operaatiot. Normaali- ja poikkeusolojen korkean terveydenhuoltopalvelutason ylläpitämiseksi SOTLK:n toiminnot järjestetään uudella tavalla vuoden 2015 alussa. SOTLKE:n tehtäviä yhdistetään osaksi PVLOGLE:n tehtäviä ja samalla nykyisin SOTLKE:n henkilöstökokoonpanoon kuuluvaa henkilöstöä siirretään PVLOGLE:aan. SOTLK:n tällä hetkellä Lahdessa olevat toimitilat siirtyvät organisaatiomuutosten yhteydessä pääosin Riihimäelle. 2
5 Lääkintäkoulun (LÄÄKK) tehtävät jaetaan koko logistiikkajärjestelmän koulutuskeskukseksi muodostettavan Logistiikkakoulun (LOGK) ja sotilaslääketieteellisen osaamisen varmistamiseksi perustettavan SOTLK:n Erityisasiantuntijayksikön kesken. LÄÄKK:n LOGK:lle siirtyvien tehtävien toteuttamiseksi rakennetaan uusia vähemmän henkilöstöresursseja vaativia toimintamalleja. SOTLK:n organisaatiossa nykyisellään oleva Lääkintävarikko liitetään vuoden 2015 alusta lähtien henkilöstöresursseiltaan supistettuna osaksi 2. Logistiikkarykmenttiä. Sotilasapteekin henkilöstö ja toiminnot organisoidaan osaksi perustettavaa Erityisasiantuntijayksikköä. Varuskunnallisia terveysasematoimintoja tuottava Kenttälääkinnän palveluyksikkö siirtyy hallinto-osillaan Riihimäelle, mutta terveysasemat jatkavat toimintaansa niiden varuskuntien yhteydessä, jotka kuuluvat uudistettuihin puolustusvoimiin vuoden 2015 alussa. Tutkimus- ja kehittämisosaston nykyisenkaltaiset toiminnot säilyvät vuoden 2015 jälkeenkin Meilahden sairaala-alueella organisoituna hallinnollisesti osaksi Erityisasiantuntijayksikköä. Erityisasiantuntijayksikön hallinto-osien maantieteellinen sijoituspaikkakunta on Riihimäki. Edellä lyhyesti kuvatut muutokset aiheuttavat yksityiskohtaisen toteuttamisen osalta suuren työmäärän SOTLK:n henkilöstölle. SOTLKE:ssa on laadittu SOTLK2015:n perustamissuunnitelma, joka koostuu runkoasiakirjan lisäksi 23 liitteestä. Liitteissä esitetään eri asiakokonaisuuksien yksityiskohtainen aikataulu ja toimenpiteet siirryttäessä vuoden 2015 kokoonpanoon. Esimerkkejä liitteissä käsiteltävistä asioista ovat mm. johtaminen, asiakirjahallinto ja PVSAP. Perustamissuunnitelman perusajatus on laadittu mukaillen NATO:n suunnitteluprosessin kanssa yhteensopivaa operaation perusrakennetta operaatiolinjoineen ja kriittisine pisteineen. Puolustusvoimauudistus koskettaa suurinta osaa SOTLK:n henkilöstöä. Tässä muutostilanteessa SOTLK toimii hyvän ja vastuullisen työnantajan tapaan. Muutoksen kohteeksi joutuvien työtekijöiden kanssa yhteisymmärryksessä on pyritty löytämään selviytymispolku läpi niiden haasteiden, jotka ihmistä kohtaavat uudelle paikkakunnalle siirtymisen, työtehtävien muuttumisen tai toisen työnantajan palvelukseen siirtymisen yhteydessä. Puolustusvoimat tukee muutoksen kohteeksi joutuvaa työntekijäänsä varsin monipuolisesti sekä taloudellisesti että erilaisin virka- ja työsuhdejoustoin. Poikkeusolojen puolustusvoimien lääkintähuoltojärjestelmän suunnittelu ja liittäminen saumattomasti toimivaksi kokonaisuudeksi muun yhteiskunnan lääkintähuoltojärjestelmän kanssa on eräs SOTLK:n ydintoiminto. Operatiivinen suunnittelu toteutetaan kuluvan vuoden aikana ensimmäistä kertaa SOTLK:ssa NATO:n suunnitteluohjeistuksen kansallisen soveltamisohjeen mukaisesti. Muun valtionhallinnon taannoin laatima sosiaali- ja terveystoimen uudistuksen periaatepäätös selkeyttää puolustusvoimien ja muun yhteiskunnan lääkintähuoltojärjestelmän rajapintojen järjestelyiden suunnittelua. Taloudellisten resurssien osalta SOTLK elää niukkuuden aikaa muun julkishallinnon tapaan. SOTLK:n tulevan johtoportaan kanssa on keskusteltu edessä olevien vuosien resurssitarpeista hyvässä neuvotteluilmapiirissä ja SOTLK:n toiminnan erityispiirteet resurssitarpeineen on ymmärretty. SOTLK:n asemaa resurssointineuvotteluissa tukee myös viime vuosien kehitys, jossa SOTLK on kasvanut toiminnan ja talouden suunnittelun ja seurannan erääksi puolustusvoimien tarkimmista ja luotettavimmista joukoista. SOTLK:n lähivuodet ovat muutosten aikaa, mutta SOTLK:n päätehtävät säilyvät ennallaan. SOTLK:n päätehtävät toteutetaan tinkimättä myös tulevaisuudessa. Asevelvollisten ja puolustusvoimien palkatun henkilökunnan terveyden- ja sairaanhoitopalvelut pidetään nykyisenkaltaisella hyvällä tasolla. Myös työterveyspalveluiden tarjonnan puolesta puolustusvoimat säilyy edelleenkin kilpailukykyisenä työnantajana. Juha Tikka everstiluutnantti, KTM Sotilaslääketieteen keskuksen esikuntapäällikkö 3
6 NOROVIRUKSEN YLEISYYS PINNOILLA JA LEVIÄMISREITIT PUOLUSTUSVOIMISSA Satu Oristo, Maria Rönnqvist, Ava Sovijärvi, Mika Aho, Tuula Hannila-Handelberg, Simo Nikkari, Ari Hörman, Leena Maunula, Paula M. Kinnunen Sotilaslääketieteen keskus ja Helsingin yliopisto tutkivat vuosina suolistovirusten, etenkin norovirusten, esiintyvyyttä pinnoilla ja varusmiesten käsissä sekä kasarmi- että kenttäoloissa. Käsien pintanäytteenottoon on myös yhdistetty kyselytutkimus, jolla selvitetään vatsatautioireita. Hanke liittyy kenttähygieniaan, ympäristöterveydenhuoltoon ja epidemiologiaan sivuten myös B-suojelulääkintää. Tutkimuksen pitkän tähtäimen tavoitteena on suolistovirusten leviämisen ehkäiseminen ja siten joukon palvelusturvallisuuden ja suorituskyvyn tukeminen. Norovirus (aiemmilta nimityksiltään pieni pyöreä virus tai kalikivirus) on yleisin mahasuolikanavan infektioita sekä oksennus- ja ripulitautia aiheuttava virus maailmassa 1. Norovirusinfektio paranee perusterveillä ihmisillä tavallisesti itsestään, mutta virus voi äkillisesti aiheuttaa suuria epidemioita. Vaikka taudin itämisaika (12 48 h) ja oireiden kesto (12 72 h) ovat lyhyitä, voi virusta erittyä ulosteissa useita viikkoja taudin ja oireettomankin infektion jälkeen. Virus leviää helposti saastuneiden pintojen ja käsien välityksellä varsinkin laitosmaisissa oloissa. Norovirukselle altistuvat erityisesti tiiviissä ryhmissä toimivat ja majoittuvat henkilöt, ja epidemiat mm. risteilyaluksilla ja sotalaivoilla ovat yleisiä. Norovirusten on raportoitu olleen yleisimpiä epidemioiden ja yksittäisten tautitapausten aiheuttajia Irakin sodassa 1991 sekä USA:n 2 että Britannian 3 taistelevissa joukoissa. Vuosina Suomessa rekisteröitiin varmistettua norovirustapausta 4. Muiden infektioiden tapaan myös norovirustautitapaukset ovat alirekisteröityjä. Onkin arvioitu, että jokaista rekisteröityä tapausta kohti esiintyy 288 diagnosoimatonta tapausta 5. Noroviruksen keskimääräinen ilmaantuvuus esimerkiksi Iso-Britanniassa on 47 tautitapausta henkilövuotta kohti 6. Norovirus voi levitä paitsi suoraan ihmisestä toiseen, myös ruoan, veden ja ympäristön pintojen välityksellä. Virus kestää maha-suolikanavan happamuuden lisäksi monenlaisia ympäristöoloja sekä siivous- ja desinfektioaineita. Norovirus on perimältään hyvin monimuotoinen: ihmisellä esiintyy genoryhmien I, II ja IV noroviruksia, jotka luokitellaan edelleen kymmeniksi genotyypeiksi. Genotyyppien osoituksella on merkitystä leviämisreittien selvittelyssä. Noroviruksia on todettu pinnoilla paitsi ruokamyrkytysepidemioiden yhteydessä 7 myös mm. elintarviketeollisuuslaitoksissa, lähinnä taukotiloissa 8. Suolistoperäisen adenoviruksen esiintymistä vedessä pidetään osoituksena ulosteperäisestä saastumisesta 9. Tämän vuoksi tutkimuksessa selvitettiin myös adenovirusten esiintyvyyttä kosketuspinnoilla ja käsissä. NOROVIRUKSEN MERKITYS PUOLUSTUSVOIMISSA Puolustusvoimissa norovirus on viimeisen 15 vuoden aikana aiheuttanut lukuisia merkittäviä epidemioita sekä kasarmi- että kenttäoloissa. Vaikka noroviruksen aiheuttamat oksennus- ja ripulitaudit paranevat itsestään, ne saattavat pahimmillaan lamauttaa joukon toiminnan useaksi päiväksi ja normaalioloissakin johtaa koulutus- ja harjoitusohjelmien peruutuksiin tai merkittäviin muutoksiin (esim. Koski 2008, Maanvyöry 2009, Pyörremyrs- 4
7 ky 2011, miinalaiva Pohjanmaa 2012). Tästä syystä norovirusta muiden elintarvike- ja vesivälitteisten tartuntojen ohella pidetään myös mahdollisena biohäiriköinnin välineenä. Kaikkien epidemioiden ehkäisyssä ja hallinnassa ensisijaista on hyvä kenttähygienia, lääkintähenkilöstön kyky havaita epidemia jo alkuvaiheessaan sekä nopeat toimenpiteet epidemian taltuttamiseksi. Joukon palvelusturvallisuuden ja toimintakyvyn varmistamisen lisäksi kaikkien vatsatautiepidemioiden selvittäminen on lakisääteinen velvollisuus (TartuntatautiL 538/1986, ElintarvikeL 23/2006 ja TerveydensuojeluL 763/1994 sekä VNa 1365/2011). Tätä tarkoitusta varten on jokaiseen varuskuntaan nimetty ruokamyrkytysten selvitystyöryhmä. Käytännön toimenpiteet vatsatautiepidemian sattuessa on ohjeistettu määräyksessä Elintarvike- ja vesivälitteisen epidemian (ruokamyrkytys) selvittäminen puolustusvoimissa (HI707). NORO- JA ADENOVIRUKSET TAVALLISIA KASARMIEN KOSKETUSPINNOILLA Tutkimuksen ensimmäisessä vaiheessa keväällä 2013 kerättiin 314 pintanäytettä kahden joukkoosaston (joukko-osastot A ja B) kasarmitiloista. Näytteitä otettiin molemmissa joukko-osastoissa seitsemällä käyntikerralla, etupäässä majoituskasarmien saniteettitiloista, mutta myös muilta usein sormeiltavilta pinnoilta. Tutkimuksessa kerättiin sivelynäytteitä kasarmitilojen tavanomaisilta kosketuspinnoilta. Noro- ja/tai adenoviruksia todettiin pinnoilta virusten perimää osoittavilla polymeraasiketjureaktiomenetelmillä kummastakin joukko-osastosta, yhteensä 12 käyntikerralla 14:sta. Noroviruksen perimää esiintyi 23/314:ssa (7,3 %) sisätilojen pintanäytteistä. Joukkoosastossa A esiintyi toistuvasti ainoastaan Noro- ja adenoviruspositiivisten pintanäytteiden osuus joukko-osastoista A ja B otetuista pintanäytteistä näytteenottokohteittain keväällä Yksi joukko-osaston B saniteettitilan näyte sisälsi suolistoperäistä adenovirusta. 5
8 genoryhmän I noroviruksia, kun taas joukkoosastossa B esiintyi genoryhmää II. Useimmiten noroviruksia todettiin saniteettitiloista, mutta myös muun tilan ovenkahvasta, virvoitusjuoma-automaatista ja sosiaalitilan pelikonsolista. Adenovirustestillä huomattava osa eli 27/314 (8,6 %) pintanäytteistä sisälsi adenovirusta, mutta näistä vain yksi (0,3 %) varmistui suolistoperäiseksi muiden löydösten sopiessa hengitystieperäisiin kantoihin. Osa kannoista on parhaillaan tyypitettävänä, ja niitä voidaan jatkossa vertailla muissa hankkeissa nenänielusta löydettyihin adenoviruksiin. Tulosten valmistuttua viruslöydöksistä ilmoitettiin joukko-osastoon, jotta siivousta voitiin tehostaa. Mahdollisesti näiden toimenpiteiden vuoksi viruksia ei löydetty samoilta pinnoilta seuraavilla näytteenottokerroilla. NORO- JA ADENOVIRUKSIA ESIINTYY MYÖS VARUSMIEHILLÄ Varusmiesten käsistä kerättiin 77 pintasivelynäytettä. Näytteet otettiin terveysasemien vastaanotolle saapuneilta vapaaehtoisilta varusmiehiltä em. kahdessa joukko-osastossa viidellä käynnillä kolmen viikon sisällä. Käsinäytteen antajilta selvitettiin kyselyn avulla heidän ja heidän lähipiirinsä mahdolliset vatsatautioireet ja niiden esiintymisajankohdat. Käsissä havaittiin noroviruksia harvemmin (2,6 %) kuin kasarmien kosketuspinnoilla. Käsien norovirukset kuuluivat tavallisempaan genoryhmään II. Adenoviruksia löydettiin erittäin yleisesti eli 33/77:ssa (42,9 %) näytteistä. Kaksi (6,1 %) adenolöydöstä osoittautui suolistoperäiseksi, muut olivat todennäköisesti hengitystiekantoja. Adenovirukset ovat merkittäviä hengitystieinfektioiden aiheuttajia varusmiehillä, joten löydös on tärkeä. Kyselyn perusteella joukko-osastossa A ei käsinäytteiden ottohetkellä ollut vatsatautitapauksia, mutta noin kuukautta aiemmin niitä oli esiintynyt. Joukko-osastossa B vatsatautia oli liikkeellä käsitutkimuksen aikaan. Ennen käsien ja kosketuspintojen tutkimuksen aloittamista tutkittiin nimettömästi ulostenäytteet joukko-osastossa A palvelevalta 11 varusmieheltä, jotka olivat hakeutuneet vatsavaivojen vuoksi sairaanhoitajan vastaanotolle. Viidellä (45,4 %) heistä todettiinkin norovirusta ulosteessa, vaikka oireiden oli arveltu olevan epäspesifisiä tai perusteettomia. VIRUSTYYPITYKSISTÄ LISÄVALAISTUSTA Noroviruksia todettiin yleisesti kasarmien kosketuspinnoilla. Tutkimuksissa saatiin uutta tietoa mm. harvinaisempaan genoryhmään I kuuluvan noroviruksen esiintymisestä ja säilyvyydestä pinnoilla. Alustavat tarkemmat tyypitystulokset viittaavat siihen, että joukko-osastossa A esiintyi samaa genoryhmän I norovirustyyppiä pinnoilla usean viikon ajan. Tutkimusasetelmamme ei paljasta, esiintyikö joukko-osastossa A uusia vatsatautitapauksia, vai eritettiinkö virusta oireettomasti. Nimettömästi tutkittujen ulostenäytteiden perusteella osoitettiin, että maaliskuun alussa usealla potilaalla joukko-osastossa A esiintyi samaa genoryhmän I norovirustyyppiä, jota myöhemmin huhti- ja toukokuussa oli löydettävissä käymälätilojen pinnoilta. Noro- ja adenoviruspositiivisten käsinäytteiden osuus joukko-osastoissa A ja B palvelevilla varusmiehillä keväällä Yhdeltä varusmieheltä todettiin molemmat virukset. Kaksi adenoviruslöydöstä neljästätoista oli suolistoperäisiä. 6
9 Tutkimuksen tuloksia on esitetty Eläinlääkäripäivillä ja Virologipäivillä Tutkimuksella on Helsingin ja Uudenmaan sairaanhoitopiirin koordinoivan eettisen toimikunnan puolto sekä puolustusvoimien tutkimuslupa. Kiitämme Sari Solotogoroffia avusta näytteenotossa ja -käsittelyssä, SOTLK:ta rahoituksesta, tutkimuksessa mukana olevien terveysasemien ja joukko-osastojen sekä Puolustushallinnon rakennuslaitoksen henkilökuntaa avusta ja tuesta, vapaaehtoisia varusmiehiä osallistumisesta sekä huoltorykmenttien eläinlääkäreitä aktiivisuudesta. Käsien sivelynäytteitä kerättiin vapaaehtoisilta varusmiehiltä nimettömästi. Samalla kyseltiin heidän ja lähipiirinsä vatsatautioireista. TUTKIMUS JATKUU Tutkimus on jo tuottanut arvokasta tietoa noroviruksen esiintymisestä ja leviämisestä joukkoosastoissa. Kuluvana vuonna 2014 kartoitetaan kasarmien lisäksi norovirusten esiintymistä maasto- ja sotaharjoitusten yhteydessä. Pitkän tähtäimen tavoitteena on suolistovirusten leviämisen ehkäiseminen ja siten joukon palvelusturvallisuuden ja suorituskyvyn tukeminen. Tähän päästään hyödyntämällä tuloksia kenttähygieniaan, ympäristöterveydenhuoltoon, epidemiologiaan ja biologiseen suojeluun liittyvien ohjeiden ja käytäntöjen kehittämisessä. Kirjallisuus: 1. Patel MM ym. Noroviruses: a comprehensive review. J Clin Virol 2009, 44: McCarthy M ym. Norwalk-like virus infection in military forces: Epidemic potential, sporadic disease, and the future direction of prevention and control efforts. J Infect Dis 2000, 181:S Bailey M ym. Gastroenteritis outbreak in British troops, Iran. Emerg Infect Dis 2005, 11: THL, tartuntatautirekisteri, 5. HPA (The Health Protection Agency) update on seasonal norovirus activity: 28 December HPA 2012 Press Releases. Centre/NationalPressReleases/2012PressReleases/ HPAupdateonseasonalnorovirusactivity/ 6. Tam CC ym. Longitudinal study of infectious intestinal disease in the UK (IID2 study): incidence in the community and presenting to general practice. Gut 2012, 61: Boxman I ym. Year-round prevalence of norovirus in the environment of catering companies without a recently reported outbreak of gastroenteritis. Appl Environ Microb 2011, 77: Rönnqvist M ym. Swabs as a tool for monitoring the presence of norovirus on environmental surfaces in the food industry. J Food Prot 2013, 8: Wyn-Jones AP ym. Surveillance of adenoviruses and noroviruses in European recreational waters. Water Res 2011, 45: Rönnqvist M ym. The prevalence of human noroviruses and adenoviruses on environmental surfaces in the Finnish Defence Forces. Eläinlääkäripäivät 2013, Helsinki. 7
10 Kirjoittajat: Satu Oristo ELL, tutkija Tutkimus- ja kehittämisosasto, Sotilaslääketieteen keskus Eläinlääketieteellinen tiedekunta, Helsingin yliopisto Maria Rönnqvist ELL, tutkija Eläinlääketieteellinen tiedekunta, Helsingin yliopisto Ava Sovijärvi ELL, hygieenikkoeläinlääkäri Tutkimus- ja kehittämisosasto, Sotilaslääketieteen keskus Mika Aho ELL, erikoiseläinlääkäri, opetus- ja tutkijaeläinlääkäri Tutkimus- ja kehittämisosasto, Sotilaslääketieteen keskus Tuula Hannila-Handelberg LT, erikoislääkäri, puolustusvoimien epidemiologi Kenttälääkinnän palveluyksikkö, Sotilaslääketieteen keskus Simo Nikkari professori, erikoislääkäri, osastonjohtaja Tutkimus- ja kehittämisosasto, Sotilaslääketieteen keskus Ari Hörman ELT, dos., puolustusvoimien ylieläinlääkäri Logistiikkaosasto, Pääesikunta Leena Maunula FT, dos., yliopistonlehtori Eläinlääketieteellinen tiedekunta, Helsingin yliopisto Paula M. Kinnunen ELT, erikoiseläinlääkäri, erityisasiantuntija Suunnitteluosasto, Pääesikunta Kuvat: Satu Oristo, Paula Kinnunen 8
11 SUOJELULÄÄKINTÄÄ VÄLIMERELLÄ Johanna Törmä, Mikko Illi Suomi osallistuu parhaillaan Tanskan johtamaan monikansalliseen merikuljetusoperaatioon, jonka tehtävänä on kuljettaa kemialliset taisteluaineet ja niiden valmistamiseen käytettävät kemikaalit pois Syyriasta. Tehtävässä tuetaan kemiallisten aseiden kieltojärjestö OPCW:n (Organisation for the Prohibition of Chemical Weapons) ja YK:n toimintaa Syyrian kemiallisten aseiden hävittämiseksi. Suomesta operaatioon osallistuvan osaston aloituskokoonpano koostui pääosin puolustusvoimien palkatusta henkilöstöstä, joka on saanut koulutuksen maavoimien Suojelun erikoisosaston (SEO) toimintaan. Suomalainen osasto Välimerellä (SOV) on joulukuun alusta 2013 alkaen osallistunut OPCW/UN:n kriisinhallintaoperaatioon. Merikuljetusoperaation tavoitteena on kemiallisten taisteluaineiden kuljettaminen Syyriasta edelleen hävitettäväksi. Laivasto-osaston tehtävän tukemisen ohella suomalaisten osallistuminen tukee puolustuskyvyn ja suojelun erikoisosaamisen kehittämistä. Lisäksi se on pohjoismaista kriisinhallinta- ja suojeluyhteistyötä parhaimmillaan. Laivasto-osaston kokonaisvahvuus alussa oli noin 430 henkilöä, kolme sotalaivaa sekä kaksi rahtilaivaa. Osaston johtovastuu oli Tanskalla, joka asetti operaatioon fregatin ja rahtialuksen. Myös Norja osallistui operaatioon fregatilla ja rahtialuksella. Kolmas fregatti tuli Iso-Britanniasta. Operaation aikana kuljetuksia suojaamaan saapui sota-aluksia myös Venäjältä ja Kiinasta. Laivasto-osastossa SOV:n tehtäväksi muodostui CBRN (Chemical, Biological, Radiological, Nuclear) QRF-toiminta (Quick Reaction Force). Tehtävä piti sisällään mm. suojelutiedustelua, näytteenottoa, evakuointia, puhdistamista ja vaaran hallintaa. QRF:n toimin- Suomalainen CBRN QRF matkalla tehtävään rahtialukselle. 9
12 ta-alueeseen kuuluivat sekä tanskalainen että norjalainen rahtialus ja em. valmiutta ylläpidettiin tanskalaisella HDMS Esbern Snare -fregatilla. Osaston huolto- ja tukiosa (National Support Element) oli sijoitettuna Limassoliin, Kyprokselle. Operaation aloitus SOV:n henkilöstö irtautui tehtävään itsenäisyyspäivän jälkeen 3-4 päivän varoitusajalla. Näin nopealla aikataululla lähteminen ei olisi ollut mahdollista ilman useita vuosia kestänyttä kouluttautumista mahdolliseen kriisinhallintaoperaatioon. Operaation toteutuessa Nato-evaluoinnit ja kansainväliset suojeluharjoitukset saivat yllättäen aivan uudenlaisen merkityksen. Heti alkuun todettiin aiemmin harjoiteltujen tehtävien rajoittuneen vahvasti maaoperaatioita varten, mutta lyhyen meritoiminnallisen orientaatiojakson jälkeen ennalta opetellut perustaistelumenetelmät oli toteutettavissa myös tässä uudessa merellisessä toimintaympäristössä. Joulukuun 19. päivään mennessä tehtäviä oli harjoiteltu tanskalaisten kanssa yhteistoiminnassa sen verran, että laivasto-osaston komentaja pystyi ilmoittamaan OPCW:lle valmiudesta. Tämän jälkeen kansainväliset poliittiset tahot ja Syyrian sisällissodan tilanne vaikuttivat toimintaan siten, että ensimmäistä lastia päästiin hakemaan Latakian satamasta 7. tammikuuta Lääkintähuollon järjestelyt Toimiminen CBRN-aineiden ympäristössä tuo lääkintähuoltoon lisähaasteita. Lääkintähenkilöstö ei ole tottunut hoitamaan CBRN-altistuneita sotilas- eikä siviiliterveydenhuollossa, koska tilanteita ei kohtaa jokapäiväisessä toiminnassa. CBRN- aineille voi samaan aikaan altistua useita henkilöitä, jolloin kyseeseen voi tulla myös monipotilastilanne. Potilaiden saastumisen tila voi muodostaa vaaran myös hoitohenkilöstölle, ja puhdistustoimenpiteet tulee ottaa huomioon osana hoitotoimenpiteitä. Lääkintähuollon rajalliset mahdollisuudet saastuneella alueella toimimiseen ja mahdolliset altistuneet vammapotilaat tuovat lisähaasteita lääkintähuollon toteutukseen. Laivasto-osaston lääkintähuolto oli järjestetty siten, että jokaisella laivalla oli lääkäritasoinen hoitokapasiteetti käytettävissä. Tanskalaiset rotatoivat operaatioon osallistuvaa lääkintähenkilöstöä kuuden viikon välein. Lääkintähenkilöstön CBRN-koulutustausta oli vaihtelevaa ja osalla siviilisairaalasta palkatuilla ei ollut aikaisempaa kokemusta sotilasoperaatioista, puhumattakaan CBRN-toimintaympäristössä työskentelystä. SOV:n henkilöstöön kuului CBRN-koulutuksen saanut sairaanhoitaja. Lääkintähuollon varautuminen Lääkintähuoltosuunnitelmassa oli varauduttu neljään eri skenaarioon: 1. trauma/sairastuminen 2. kemikaalille altistuminen ilman vammaa 3. kemikaalille altistunut vammapotilas 4. edellä mainittujen tilanteiden mukainen monipotilastilanne. Esbern Snare-fregatin lääkäri toimi koko laivasto-osaston päällikkölääkärinä. Eri laivoilla olevan lääkintähenkilöstön alkuvaiheen tehtäviin kuului edellä mainituissa skenaarioissa potilaiden peruselintoimintojen turvaaminen. Evakuointiiin oli käytettävissä laivasta riippuen erikokoisia kumiveneitä sekä helikoptereita. Helikopterin käyttö altistuneen potilaan evakuoinnissa rahtilaivalta ei ollut mahdollista ennen potilaalle suoritettua perusteellista puhdistusta. Jatkoevakuoinnissa laivojen omat helikopterit olisivat mahdollistaneet ilmaevakuoinnin. Tarpeen vaatiessa Kyproksella oli päivystysvalmiudessa lisää ilmaevakuointikapasiteettia. ROLE 2 -tasoisena tukeutumissairaalana operaation lastausvaiheen ajan toimi Limassolissa sijaitseva yksityissairaala, johon laivasto-osasto joutuikin tukeutumaan muutamia kertoja. Näiden tapausten perusteella hoito siellä vaikutti varsin hyvätasoiselta. 10
13 Operaation aikana harjoiteltiin suojelulääkintää. Riskit CBRN QRF-tehtävä oli luonteeltaan monitahoinen. Hälytys todelliseen tehtävään olisi todennäköisesti ollut erittäin haastava ja riskialtis jokaiselle siihen osallistuvalle. Kemikaalitilanteessa toimiminen on yksittäiselle sotilaalle aina haastavaa. Erityisesti onnettomuustilanteessa olisi ollut mahdollista, ettei potilaan pelastamiseksi olisi voitu tehdä paljoakaan. Toisaalta kaikki kemikaalien vaikutukset eivät näy välittömästi, vaikka potilas alkuvaiheesta selviäisikin. Jatkuvassa valmiudessa olo lisäsi henkistä kuormitusta, jota kuitenkin pystyi kohtuullisesti purkamaan säännöllisellä koulutuksella ja urheilulla. Sen sijaan yleinen eläminen ja oleminen sotalaivalla eivät tuoneet suomalaisille mitään sellaisia riskejä, joita ei olisi tunnistettu yleisesti merivoimien toiminnassa jo aiemmin. SOV:n henkilöstön maavoimallinen tausta toki näkyi tässäkin asiassa ja tottumattomille laivaolosuhteet tuntuivat aluksi sekä mielenkiintoisilta että hämmentäviltä. Lääkintäkoulutukset Pitkän valmiudessa oloajan ja harvojen Latakiassa käyntien väliajat ryhmä käytti hyvin tehokkaasti koulutuksiin ja harjoituksiin. Lääkintäkoulutukset tukivat QRF-tehtävään liittyvää mahdollista evakuointitehtävää erinomaisesti. Jokainen ryhmän jäsen osallistui useisiin erilaisiin harjoituksiin, joissa potilaan kohtaamisen perusteita ja suojelulääkinnällisiä perusperiaatteita harjoiteltiin. Tärkeimmät toimenpiteet olivat altistumisen vähentäminen suojautumalla, turvalliselle alueelle evakuoimalla ja välittömillä puhdistustoimenpiteillä sekä hermokaasumyrkytystilanteessa vastalääkkeen annostelu. (Taulukko 1.) Laivasto-osasto järjesti myös evakuointiharjoituksia, joihin liittyi mm. potilaiden vinssaamista rahtilaivalta kumiveneeseen ja potilaiden puhdistusharjoituksia ennen varsinaisia hoitotoimenpiteitä. Näissä harjoituksissa yhteistoimintaa eri toimijoiden ja kansallisuuksien välillä päästiin toteuttamaan tehokkaasti käytännössä. 11
14 Yhteistyö tanskalaisten kanssa Ennen operaatiota tanskalaisten kanssa toteutetut kansainväliset suojeluharjoitukset loivat hyvän pohjan yhteistoiminnalle. Oli mukava tavata aikaisemmista harjoituksista tuttuja suojelumiehiä uudelleen ja valmistautua heidän kanssaan todellisiin suojelutehtäviin. Yhteistyö myös tanskalaisen lääkintähenkilöstön kanssa oli sujuvaa ja luontevaa. Yhtenäiset luokittelu- ja hoitoprotokollat oli helposti sovitettavissa. Hermokaasun myrkytysoireisiin oli molemmilla kansallisuuksilla käytössä sama vastalääke (obidoksiimi) ja yhteistoiminnassa laadittuun hoitoprotokollaan osallistui myös SOTLK:n taustatukea (reach back) antanut asiantuntijapooli. Operaatiolla oli käytettävissä tarkat tiedot kuljetettavana olevista kemikaaleista, niiden määristä ja ominaisuuksista. Nämä tiedot auttoivat kohdentamaan hoitotoimenpiteet ja helpottivat lääkinnällistä varautumista. Yleistä SOV:n terveystilanne pysyi koko operaation ajan jopa poikkeuksellisen hyvänä. Rokotukset olivat suurin lääkintähuollollinen tehtävä, koska rotaatiokoulutuksen aikana niitä ehdittiin täydentää vain yhtenä päivänä. Pientä flunssa-aaltoa lukuun ottamatta isommilta tauti- ja loukkaantumistapauksilta vältyttiin. Henkilöstö koostui kokonaisuudessaan aiemmin tutuista työtovereista ja tämä helpotti työskentelyn aloittamista yhteisen tavoitteen eteen ilman sen suurempia tutustumis- tai ryhmäytymiskuvioita. SEO:laisuus oli myös kaikkia yhdistävä voimavara, joka kantoi ryhmän erinomaiseen suoritukseen CBRN QRF -tehtävän toteuttamisessa. Kirjoittajat: Johanna Törmä yliluutnantti, Suojelulääkintäryhmän johtaja Suomalainen Osasto Välimerellä Mikko Illi majuri, National Support Element (NSE) päällikkö Suomalainen Osasto Välimerellä Kuvat: Tanskan merivoimat, Johanna Törmä 12
15 SOTILASLÄÄKETIETEEN HISTORIASTA: VUOSIEN INFLUENSSAPANDEMIA VARUSKUNNISSA Ilkka Mäkitie Suomessa oli yleinen asevelvollisuus vuosina Asepalvelus oli tuolloin mahdollista suorittaa yhdeksässä varuskunnassa (Kaartin pataljoona ja Uudenmaan Tarkkaampujapataljoona Helsingissä, seitsemän maakunnallista tarkka-ampujapataljoonaa, Lappeenrannan rakuunarykmentti vuodesta 1889) tai kesäisin lyhempänä asekoulutuksena 32 alueellisessa reservikomppaniassa. Terveydellisistä syistä vapautettujen määrä oli kutsunnoissa suuri ja ikäluokista määrättiin palvelukseen vain noin 50 % 1. Sotaväen vuosittaisesta terveydenhuollosta julkaistiin tietoja Finska Militär Tidskrift -aikakauskirjassa sekä sotaväen terveydenhuollon vuosikertomuskirjoissa 2. Influenssaan sairastuminen oli muiden sairauksien ja tapaturmien ohella tilastoitu tarkasti. Tämä kirjallisuustutkimus kuvaa vuosina levinneen ja hyvin dokumentoidun influenssapandemian esiintyvyyden Suomen varuskunnissa Erityisesti haluttiin selvittää taudin oirekuvaa ja sairastumista jälkitauteihin. Tutkimuksessa käytiin läpi em. aikakauskirjan Redogörselge öfver hälsö- och sjukvården vid finska militären under år ; De aktiva truppen, Reserven -artikkelit, sekä muut aikakauskirjan terveydenhuoltoa koskevat julkaisut vuosilta Aineisto käsitti satoja sivuja asevelvollisten terveystilastoja sekä kertomuksia ja pohdintaa joukkoyksiköiden ja maakuntakomppanioiden terveyden- ja sairaanhoidosta. Mainituissa tilastoissa hengitysteiden infektiotaudit oli diagnostisoitu erinimisiksi kuumeiksi, influenssaksi, laryngiitiksi, bronkiitiksi, pneumoniaksi, pleuriitiksi ja empyeemaksi. Nenänieluinfektioista oli tilastoitu tonsilliitti, difteria, abscessus pharyngealis, otiitti ja vastaavat. Rokkotaudeista oli puolestaan tilastoitu morbilli, parotisis (lienee parotitis?), rubeola, vesirokko sekä tulirokko. Vakavimmista infektioista oli diagnostisoitu meningiitti ja septikemia. Käytetty diagnoosivalikko oli laaja ja järjestelmällinen vuosina Sairaala- ja avohoidossa (ambulatoorisesti) hoidetut oli eritelty. Käytännössä nyt läpikäytiin tilastointi ja pohdinta influenssan osalta talvelta Vain kesäisin reservikomppanioissa eli lyhyemmän ajan koulutettavien asevelvollisten sairastuvuutta ei tarkasteltu. Lisäksi tutustuttiin Duodecim-lehden numeroihin vuosilta sekä suomenkieliseen Influenssa, mitä tauti on ja miten se parannetaan -kirjaseen vuodelta TULOKSET Vuonna 1889 pataljoonissa palveli yhteensä asevelvollista, mikä oli jonkin verran vuosittaista keskiarvoa vähemmän. Vuosikertomuksissa influenssadiagnoosia käytettiin säännöllisesti vasta vuodesta 1889 alkaen. Influenssaa todettiin ensimmäisenä Viipurin pataljoonassa 12. marraskuuta 1889, Kaartin pataljoonassa Helsingissä 26. marraskuuta ja sen jälkeen kolmessa viikossa Turun, Oulun, Uudenmaan, Hämeenlinnan, Mikkelin, Kuopion ja Vaasan pataljoonissa. Vasta perusta- 13
16 misvaiheessa olevassa Rakuunarykmentissä Lappeenrannassa epidemia todettiin 30. marraskuuta. Varuskunnissa epidemian leviämistä pyrittiin estämään puhtaudella, tuuletuksella, desinfioimalla majoitustiloja sekä keventämällä palvelustehtäviä ja kieltämällä tarpeeton ulkona olo. Varuskunnallisista epidemioista on ilmoitettu myös epidemian huippu ja päättyminen. Epidemian katsottiin päättyneen vuodenvaihteessa Influenssaan sairastuneiksi kirjattiin yhteensä miestä, eli 40 % vahvuudesta. Sairastuneiden oireet oli kuvattu tarkasti (kts. oheinen taulukko). Kuumeen kestoksi todettiin vain pari päivää, jota seurasi ruokahaluttomuutta, sekä hengitystie- ja korvatulehduksia. Oireet kuvattiin lievemmiksi epidemian alussa ja voimakkaammiksi sen keskivaiheilla. Kokonaissairastamisajaksi todettiin 3 7 päivää. Influenssan oireet varuskunnissa Äkillinen kuume ad 40 C, tai enemmän Voimakas päänsärky Erityisesti silmien seudun särky Nivelsärky Väsymys Hengitysteiden tulehdus (katarri) Oksennus ja ripuli Influenssaan sairastuneista hoidettiin sairaaloissa 137 potilasta, eli vain 8 % diagnoosin saaneista. Merkittävä osa potilaista hoidettiin avohoidossa eli ns. ambulatoorisesti. Influenssan jälkitaudeiksi kirjattiin samana vuonna yhteensä 36 pneumoniaa ja pleuriittia sekä empyeemaa (jotka useimmiten operoitiin). Enemmän kirjattiin korvatulehduksia, silmätulehduksia, bronkiitteja, enteriittejä, jne. Vuodelle 1890 siirtyi sairaaloissa hoidettavia influenssapotilaita 12 ja heidän keskimääräinen hoitoaikansa oli noin 20 vrk. Vastaavasti siirtyi bronkiitti-, pneumonia- ja pleuriittidiagnoosilla 29 potilasta vuodelle Vuoden 1889 aikana menehtyi yhteensä 8 asepalvelustaan suorittavaa akuuttiin pneumo- niaan, empyemaan tai pleuriittiin. Vuonna 1890 menehtyi 3 potilasta pneumoniaan ja yhden kirjattiin menehtyneen influenssaan. Yksiselitteisesti ei ollut selvitettävissä, missä määrin keuhkoinfektioiden mortaliteetti kohdistui influenssan sairastaneisiin. Kuolleisuus pneumoniaan oli vuosittain vaihdellut 0 11 menehtyneen välillä. POHDINTA Pandemia levisi Suomen varuskunnissa muutamassa viikossa ja siihen sairastui 40 % sotilaista. Seurannaistauteja esiintyi helmikuuhun 1890 saakka. Vuoden pandemian ensimmäiset tautitapaukset havaittiin Keski-Venäjällä toukokuussa 1889, josta se levisi yli Euroopan. Ajan sanomalehdet tunnistivat lähestyvän kulkutaudin 3. Aikalaiset Suomessa kutsuivat tautia myös ryssän yskäksi 5. Nykyisin pandemia tunnetaan hyvin ja se on nimetty viidenneksi tai venäläiseksi influenssapandemiaksi 4. Pandemian aiheutti H2N2-influenssavirus. Se lienee ollut täysin uusi virus. Pandemiassa oli kolme aaltoa: ensimmäinen , toinen 1891 ja kolmas Toisen ja kolmannen aallon aikana kuolleisuus oli suurempi kuin ensimmäisen aallon aikana. Venäläisen pandemian aiheuttama virus tunnistettiin vasta 1950-luvulla, jolloin todettiin eläneillä vasta-aineita H2-pintarakennetta vastaan, kun taas nuoremmilla ei tätä immuunisuojaa ollut 4. Oulun varuskuntasairaalan potilashuone v
17 Influenssa-sana juontaa juurensa englanninkielisestä influence-sanasta, joksi lääkäri John Huxham nimitti Iso-Britanniassa vuoden 1732 kuumetautia, joka oli neljä vuotta kestänyt influenssapandemia. Suomessa lienee ensimmäisen influenssa-artikkelin kirjoittanut lääkäri Idman vuonna Vuoden influenssapandemiasta julkaistiin jo useampia lääketieteellisiä artikkeleita 7, 8. Myös pandemia-sana oli jo käytössä. Kirjallisuudessa on esitetty, että vuoden pandemiaan sairastui % koko väestöstä ja kuolleiden määrä oli 0,15 % 4. Suomen varuskunnissa sairastuvuus ja mortaliteetti vastasivat tarkalleen em. lukuja. Taudinkuva vaikutti lähinnä tyypilliseltä. Verrattaessa esim. pneumonian esiintyvyyttä vuosikertomuksissa ennen ja jälkeen epidemiakauden , syntyy vaikutelma, että vakavia jälkitauteja alahengitysteissä ei tämän pandemian yhteydessä varuskunnissa esiintynyt mitenkään poikkeuksellisen runsaasti (kts. kaavio). Influenssataudin eteneminen oli Suomen varuskunnissa kuvattu yllättävän hyvin ja päivämäärien tarkkuudella. Sotaväen ylilääkärit Winter ja Wahlberg myös analysoivat tarkasti sairastavuusaineiston. Laajemminkin sotaväen terveydenhuollossa korostettiin terveydenhoitoa sekä myös joukko- ja leirimajoituksen hygieniaa. Kullakin pataljoonalla, sekä maakuntien reservikomppanioilla, oli oma lääkäri sekä muu lääkintähenkilöstö. Kokonaiskuvaksi jäi, että terveydenhuolto oli hyvällä tasolla. Epidemiologisia tilastoja on puolustusvoimista saatavissa yli 125 vuoden ajalta. Itsenäisyyttä edeltävä sairastuvuus vuosilta oli myös koottu omaksi tilastokirjakseen 9. Sotaväen terveys -vuosikertomuskirjat 10 puolestaan kuvaavat terveystilannetta vuosina Vuosilta on julkaistu mm. Tartuntataudit talvi- ja jatkosodan aikana -tutkimus 11. Sairaalassa hoidetut influenssa- ja pneumoniapotilaat. 15
18 Kirjallisuus: 1. Screen J. E. O: Suomalaiset tarkk ampujat. Suomen vanha sotaväki Tummavuoren Kirjapaino oy, Vantaa Det Militära Besiktningsväsendet samt Hälsö- och Sjukvården vid Finska Miltäran. Årsredokgörelse; Aktiebolagets Tryckeri aktiebolagets. Helsingfors; Müller L: Influenssa Mitä tauti on ja miten se parannetaan. Karisto, Hämeenlinna Jokinen T: Zur Sanitätsstatistik der wehrplichtigen Armee in Finnland während der Jahre 1881/1906. Helsingfors Sotaväen terveys. PLM:n lääkintäosasto kertomus. Kirjat Valtioneuvoston kirjapaino. Helsinki. 11. Visakorpi R: Tartuntataudit talvi- ja jatkosodan aikana. MATINEn hanke 330. MATINE raporttisarja B 1999/8. Helsinki Huovinen P, Ziegler T: Influenssa. Pandemiaviruksen päiväkirja. Duodecim. Keuruu Iso tietosanakirja. Otava, Helsinki Idman R: Influentsasta. Suomen Terveydenhoitaja Lehti 1882; 8: Idman R: Influentsa-epidemia Tampereella vuosina Duodecim 1891; 7: Diskussionem om Influenza-epidemi inom Finska Läkaresällskapet. Finska Läkaresällskapets Handlingar 1890; 32: , Kirjoittaja: Ilkka Mäkitie LT, lääkintähuollon dosentti Maanpuolustuskorkeakoulu Kuva: Kirjasta Suomen sotalaitos, kuvakirja, Engström Frans - Mechelin Leo: 1.painos,
19 Potilasturvallisuuden kehittäminen Sotilaslääketieteen keskuksessa Eija Silvennoinen, Kalevi Karjalainen Potilasturvallisuus ei ole monimutkaista tiedettä. Turvallisuus syntyy pienistä yksinkertaisista teoista, kuten potilaan oikeasta tunnistamisesta, omien työprosessien yksinkertaistamisesta, työympäristön kehittämisestä ja tiedon siirron varmistamisesta. Potilasturvallisuus ei kuitenkaan synny yksittäisen koulutuksen, käskyn tai ohjeen avulla. Potilasturvallisuuden tulee olla osa jokaisen terveydenhuollon organisaation työpaikkakulttuuria ja sitä tulee kehittää jatkuvasti. Turvallisuuskulttuurista on esimerkkinä liikennelentäminen, jossa ennen lentoon lähtöä tehdään monia rutiinitarkistuksia turvallisuuden varmistamiseksi. Samankaltaista ajattelutapaa terveydenhuollossa kutsutaan potilasturvallisuudeksi. Kuvittele tekeväsi aamiaisleipää, jonka päälle heität sattumanvaraisesti emmentaljuuston viipaleita. Yhden viipaleen jälkeen juuston koloista näkyy selvästi leipää (siis selvä haittatapahtuma!), mutta näkyykö leipä kolmen viipaleen jälkeen? Todennäköisyys haittatapahtumille pienenee, jos käytetään useita turvallisuuden hallintakeinoja samanaikaisesti. WHO on listannut viisi yksinkertaista ja halpaa keinoa estää tavallisia haittatapahtumia: 1. samannäköiset tai samalta kuulostavat lääkkeet vaihdetaan erilaisiksi; 2. potilaan tunnistamista parannetaan esim. rannekkeella; 3. potilasta siirrettäessä tai hoitopaikan vaihtuessa noudatetaan vakiintunutta raportointia, jossa voidaan käyttää tarkistuslistaa muistin apuna; 4. leikkaussalissa käytetään tarkistuslistaa; 5. noudatetaan hyvää käsihygieniaa. Terveydenhuollossa ja sen toimintaympäristössä tapahtuu jatkuvasti monia potilasturvallisuuteen vaikuttavia muutoksia muun muassa lääketieteellisen tutkimuksen ansiosta. Uusien, entistä vaikuttavampien lääkkeiden ja teknologioiden hallittu ja oikea käyttö asettaa entistä korkeampia vaatimuksia terveydenhuollon ammattihenkilöiden osaamiselle. Mitä potilasturvallisuudella tarkoitetaan? Potilasturvallisuudella tarkoitetaan potilaan tarpeeseensa saamaa oikeaa ja oikea-aikaista hoitoa, josta hänelle aiheutuu mahdollisimman vähän haittaa. Potilasturvallisuudella tarkoitetaan kaikkia niitä terveydenhuollossa toimivien ammattihenkilöiden, toimintayksiköiden ja organisaatioiden periaatteita ja toimintakäytäntöjä, joilla varmistetaan potilaiden terveyden- ja sairaanhoidon palvelujen turvallisuus. Potilaan hoidon turvallisuudella tarkoitetaan myös sairauksien ehkäisyn, diagnostiikan, lääkityksen ja muun hoidon sekä kuntoutuksen turvallisuutta ja hyvää laatua. Muun muassa yleisesti hyväksytyillä ja vaikuttavuusarvioiduilla Käypä hoito -suosituksilla pyritään näyttöön perustuvaan eli tutkittuun, tasalaatuiseen ja turvalliseen diagnoosikohtaiseen sairauden hoitoon. Potilasturvallisuutta kokonaisuutena tarkasteltaessa yksittäisen terveydenhuollon ammattihenkilön toiminnan sijaan tarkastellaan koko palvelujärjestelmää ja siinä piileviä riskejä sekä järjestelmällisesti haittatapahtumien ehkäisemiseen tähtäävää toimintaa kaikilla organisaatiotasoilla. 17
20 Potilasturvallisuuden kokonaisuus Potilasturvallisuuden kokonaisuuden muodostavat laiteturvallisuus sekä hoidon ja lääkehoidon turvallisuus. Laiteturvallisuus sisältää niin varsinaisten hoito- tai diagnostiikkalaitteiden toimivuuden ja niiden asianmukaisen käytön kuin myös laitteiden säännöllisen ja käyttöohjeiden mukaisen huollon. Hoidon turvallisuuden muodostavat muun muassa yleisesti hyväksytyt, tunnustetut, näyttöön perustuvat (Käypä hoito -) suositukset ja tutkitut hoitomenetelmät. Lääkehoidon potilasturvallisuuteen kuuluvat sekä diagnoosiin perustuvat, tarkoituksenmukaisesti valitut lääkevalmisteet että ko. lääkkeiden asianmukainen määräys ja annostelu (lääkitys). Erikoisalojen kehittymisen ja hoitamisen työnjaon myötä vastuu hoidosta hajaantuu usealle taholle. Hoitoprosessien ja palvelujärjestelmän hajaantuneisuus voi vaikeuttaa potilaskeskeisen ja turvallisen hoidon toteutumista. Palvelujärjestelmien liittymäpintaongelmat etenkin tiedonkulussa lisäävät virhemahdollisuuksia (haittatapahtumia). Lisäksi henkilöstövoimavarat ovat monesti niukat ja työntekijöiden vaihtuminen nopeaa, mitkä seikat voivat tehdä hyvän ja turvallisen hoidon toteuttamisesta erittäin haasteellista. Potilasturvallisuus on erottamaton osa terveydenhuollon ammattihenkilön toimintaa. Potilasturvalliseen ja laadukkaaseen toimintaan pyritään turvallisuuden hallintakeinoilla kuten henkilöstön perehdytyksellä, täydennyskoulutuksella, osaamisen varmistamisella, osaamisen valvonnalla, tehtävänkuvauksilla, oman toiminnan huolellisuuden varmistamisella ja asianmukaisilla työskentelyolosuhteilla. Näiden lisäksi potilasturvallisuutta varmistetaan toimijoiden välisellä hyvällä yhteistyöllä sekä mahdollistamalla potilaan ja hänen läheisensä osallistuminen hoitoon liittyvien päätöksien tekoon. Potilasturvallisuutta edistävien toimien tavoitteena on haittatapahtumien lukumäärän ja vakavuusasteen väheneminen. Terveydenhuolto on kuitenkin inhimillistä toimintaa, eikä virheitä (haittatapahtumia) pystytä koskaan täysin poistamaan. Haittatapahtumat jaetaan varsinaisiin haittatapahtumiin ja ns. läheltä piti -tapahtumiin, joissa haittatapahtuma olisi voinut toteutua, mutta saatiin estettyä. Potilasturvallisuuden käsitteistö ja kokonaisuus. (Lähde THL). 18